section_heading: Povijest sastava
paragraph_text: Sastav je osnovan 2006. te je nazvan prema slavenskom bogu vjetra, neba i zraka. Svoj prvi demouradak Za vječan ponos i čast objavljuje 2006. godine, a iduće godine objavljuje kompilaciju Zora nad zemljama slavenskim te singl Nyia - Religija krvi. Iste godine nastupili su u Zagrebu kao predgrupa finskom folk metal sastavu Korpiklaani. Godine 2010. snimili su svoj debitantski studijski album U okovima vječnosti kojeg je objavila češka diskografska kuća Murderous Productions.<ref>mikrofonija.com Nakon toga bend ulazi u diskografsku pauzu. Kasnije, mijenja nekoliko članova, te u postavi: Sergej Šimpraga, Nikola Mrkša, Darko Ćosić, Ivan "Mrva" Mrkoci, Tomislav "Arioch" Živković i Dunja Zbiljski snima novi album "Tvoje kraljevstvo zeleno", koji izlazi početkom 2020. Album je sniman u MOR studiju (osim vokala i bubnjeva, koji su snimani u vježbaonici benda). Producent albuma je gitarist sastava Ivan Mrkoci, a autor teksta i glazbe sastav Stribog. Album se sastoji od 11 novih pjesama od kojih su neke na hrvatskom, a neke na engleskom jeziku. Teme su i dalje staroslavenska mitologija. Sastav je trebao imati promociju novog albuma 15. travnja 2020. u zagrebačkom Vintage Industrial Baru, ali je nastup otkazan zbog pandemije koronavirusa.